ખોડલધામ ટ્રસ્ટના ટ્રસ્ટી હંસરાજ ગજેરાએ કહ્યું હતું કે, ‘એ કહેવું મુશ્કેલ છે કે પાટીદાર આંદોલનની ચૂંટણી પર કેટલી અસર થશે? અસર તો જરુર થશે, પરંતુ હાર્દિકની કથિત સેક્સ સીડીને બહાર આવવાને કારણે આ અસર ઓછી પણ થઈ શકે.’ તેમણે ક્હયું કે કદાચ બંધારણીયરીતે અનામત મેળવવું શક્ય ન બને. તેમણે કહ્યું કે, ‘સિદસર, ઉમિયાધામ અને ખોડલધામ સંસ્થાઓ સમાજના લોકોને એકત્રિત કરવાના પ્રયત્નો કરી રહ્યા છે. ખોડલધામનો હેતુ માત્ર મંદિરના નિભાવ પૂરતું જ મર્યાદિત નથી. આ સંસ્થા એક શૈક્ષણિક સંસ્થા તરીકે પણ જાણીતી બને તેવો હેતુ પણ છે. જેનો લાભ માત્ર પાટીદાર સમાજને જ નહીં પરંતુ અન્ય સમાજોને પણ મળી શકે. અમે નક્કી કર્યુ છે કે જે વ્યક્તિ ચૂંટણી લડવા માગે છે તેણે ટ્રસ્ટમાંથી રાજીનામું આપવું પડશે.’